फलों सब्जियों की खेती में पॉलीहाउस है अहम : सीबी सिंह
उद्यानविभागके वरिष्ठ कृषि वैज्ञानिक एवं सब्जी विशेषज्ञ डा. सीबी सिंह ने कहा कि फलों सब्जियों की खेती में ग्रीन हाऊस का अहम योगदान है। इसी के तहत पॉलीहाउस विधि को अपनाकर सब्जियों जैसे टमाटर, शिमला मिर्च , बेलवाली सब्जियों जैसे खीरा, ककड़ी, लौकी, तोरई, कद्दू, चप्पन कद्दू, टींडा, खरबूजा तरबूज आदि बेमौसमी सब्जियों की पौध तैयार करके एक से दो महीने अगेती खेती कर सकते हैं। बताया कि इस विधि के लिए बांस पॉलीथीन की चादरों से एक झोपड़ीनुमा घर आवश्यकतानुसार बनाया जा सकता है। ऐसे घर में उपरोक्त सब्जियों की पौध दिसम्बर से जनवरी माह में छोटे-छोटे पॉलीथिन के लिफाफों में बालू, रेत खाद तथा मिट्टी का मिश्रण भरकर बीज बुवाई कर तैयार की जा सकती है।
यह पौध तैयार कर खेत में जनवरी के आखिरी अथवा फरवरी के पहले सप्ताह में रोपाई करके लगभग डेढ़ से दो महीने अगेती खेती की जा सकती है। कुछ सब्जियां जैसे टमाटर, बैंगन, करेला खरबूजे को 20-35 डिग्री सेल्सियस तापमान पर आसानी से उगा सकते हैं। पाली हाऊस में फल अथवा सब्जियों को लगाते समय कतार से कतार की दूरी 1.5 मीटर पौधे से पौधे की दूरी 30 सै.मी. रखते हैं। प्रति एकड़ उपज 150 क्विंटल है। इनके बीजों को नर्सरी में लगाकर जनवरी में रोपाई करके लगभग 20 फरवरी से फलों की तुड़ाई कर सकते हैं, जो आर्थिक दृष्टि से काफी महत्वपूर्ण है। पहाड़ी इलाकों में बर्फबारी, मैदानी भागों में कड़ाके की ठंड तथा तापमान की तेजी से गिरावट से फसलों का भारी नुकसान होता है। खेतों के आस-पास धुंआ हल्की सिंचाई करने से फसलों को पाले से बचाया जा सकता है।
पिहोवा | कृषिविभाग की ओर से गांव हेलवा में कृषि उपनिदेशक डॉ. वजीर सिंह के नेतृत्व में किसान प्रशिक्षण शिविर लगाया गया। इसमें विषय विशेषज्ञ डॉ. कपूर चंद कैरों ने किसानों को तिलहनी फसलों के बारे में विस्तार से बताया। कहा कि वे तेल दाल उत्पादन की फसलों की अधिक पैदावार करें। क्योंकि इससे फसल चक्र को बनाए रखने के साथ साथ किसान मुनाफा भरी खेती भी कर सकते हैं। उन्होंने कहा कि सरसों की फसल में सफेद रतुआ नुकसान कर सकता है। इसकी रोकथाम के लिए डाइथेन एम 45 की 600 ग्राम मात्रा को 300 लीटर पानी में घोलकर प्रति एकड़ के हिसाब से 15 दिन के अंतर पर तीन से चार बार छिड़काव करें। शिविर में डॉ. जसविंद्र ने किसानों को सरकार द्वारा चलाई जा रही स्कीमों की जानकारी दी। इस मौके पर डॉ. बलदेव सिंह, डॉ. त्यागी, कर्मवीर सिंह, छित्तर राम नंदलाल मौजूद रहे।
पिहोवा. हेलवा में कृषि विभाग द्वारा लगाए गए प्रशिक्षण शिविर में भाग लेते किसान।
hin_Deva hin_Deva hin_Deva hin_Deva awa_Deva